ผมเจ็บกลางหน้าอก เรอบ่อย นอนไม่หลับ มึนหัว ไปส่องกล้องบอกติดเชื้อเอสไพโรไร กินยาฆ่าเชื้อสองอาทิตย์ ยาหมดผ่านมา 17 วันแล้ว(รอเป่าหาเชื้อ) อาการยังเหมือนเดิมครับ เรอบ่อย แน่นท้อง เจ็บและแน่นกลางหน้าอกเกือบตลอดทั้งวัน นอนไม่ค่อยหลับ ไปหาอีกรอบให้ยา moprixและsulcian มารับประทาน กินแล้วอาการดีขึ้น 30-40 %หลังจากกินยา พอนอนบ้างได้สัก3-4ชั่วโมงก็สะดุ้งตื่นกลางดึกจุกและเจ็บกลางอกอีก เจ็บทั้งกลางวันกลางคืน ทำยังไงดีครับช่วยแนะนำด้วยครับ ขอบครับ
สวัสดีค่ะ อาการเจ็บกลางอก เรอบ่อย อาจจะเกิดจากกรดไหลย้อนกระเพาะอาหารอักเสบหรือมีแผลในกระเพาะ มีแก๊ซในทางเดินอาหารมากผิดปกติซึ่งในภาวะกระเพาะอาหารอักเสบหรือมีแผลในกระเพาะ นั้นอาจสัมพันธ์กับการติดเชื้อแบคทีเรียตัวนึงที่ชื่อ H.pyroli หรือเชื้อเอชไพโรไรดังกล่าวมา โดยแพทย์จะให้ยาฆ่าเชื้อและยาลดกรดมากินร่วมกันเพื่อรักษาเชื้อดังกล่าวการรักษาเน้นที่การปรับพฤติกรรมร่วมกับรับประทานยาลดกรดในกระเพาะร่วมด้วยค่ะ การดูแลตัวเองเบื้องต้น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารหลังการรักษาไปแล้วประมาณ 2 อาทิตย์ อาการควรจะทุเลาลงค่ะ ถ้ายังมีอาการเป็นมากขึ้นเรื่อยๆนั้น ควรกลับไปพบแพทย์เพื่อตรวจร่างกายซ้ำ และอาจต้องตรวจหาสาเหตุอื่นๆร่วมด้วยหรือส่องกล้องตรวจซ้ำอีกครั้ง เป็นต้น